66. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. ΙΔ/341 της 20 Ιαν./4 Φεβρ. 1983 (ΦΕΚ Β΄ 47) Πρόσθετη διδακτική βοήθεια στους μαθητές του Λυκείου. Έχοντας υπόψη τις διατάξεις του άρθρ. 27 παρ. 5 του Νόμ. 1304/1982 «για την επιστημονική – παιδαγωγική καθοδήγηση και τη διοίκηση στη Γενική και τη Μέση Τεχνική-Επαγγελματική Εκπαίδευση και άλλες διατάξεις», αποφασίζουμε: 1.Η λειτουργία των τμημάτων πρόσθετης διδακτικής βοήθειας για τους μαθητές των Α΄ και Β΄ τάξεων του Λυκείου θα αρχίζει για το τρέχον έτος από την 7η Φεβρουαρίου και θα λήξει την 20ή Μαΐου ε.ε. 2.Τα μαθήματα στα οποία μπορεί να παρασχεθεί πρόσθετη διδακτική βοήθεια είναι τα: α.Αρχαία Ελληνικά β.Νέα Ελληνικά γ.Μαθηματικά δ.Φυσική ε.Χημεία 3.Οι ώρες εβδομαδιαίας πρόσθετης διδασκαλίας ορίζονται σε 2 για τα Αρχαία Ελληνικά, 2 για τα Νέα Ελληνικά, 2 για τα Μαθηματικά, μία για τη Φυσική και μία για τη Χημεία. 4.Τμήματα πρόσθετης διδακτικής βοήθειας λειτουργούν σε όλα τα Λύκεια εφόσον επιτρέπουν οι ειδικές συνθήκες λειτουργίας αυτών. 5.Ο αριθμός των μαθητών κατά τμήμα δεν υπερβαίνει τους 12. Εφόσον ο αριθμός των μαθητών που χρειάζονται πρόσθετη βοήθεια υπερβαίνει τους 12 λειτουργεί και άλλο τμήμα. 6.Η εγγραφή των μαθητών στα τμήματα πρόσθετης διδακτικής βοήθειας είναι προαιρετική. Για τους φοιτώντες στα τμήματα αυτά ισχύουν οι κανονισμοί λειτουργίας των σχολείων τους. 7.Τα τμήματα πρόσθετης διδακτικής βοήθειας λειτουργούν πέρα από τις ώρες του κανονικού ημερησίου προγράμματος και ανάλογα με τις τοπικές συνθήκες (αίθουσες, συγκοινωνία κλπ.). Ο χρόνος λειτουργίας καθορίζεται με απόφαση του συλλόγου των διδασκόντων στο Λύκειο. 8.Οι μαθητές που θα τύχουν της πρόσθετης διδακτικής βοήθειας ορίζονται από το σύλλογο των διδασκόντων του Λυκείου ανάλογα με την επίδοσή τους στα μαθήματα αυτά κατά το πρώτο τρίμηνο. 9.Τα ειδικά τμήματα πρόσθετης διδακτικής βοήθειας λειτουργούν με την ευθύνη του Διευθυντή του Λυκείου. Οι διδάσκοντες σ’ αυτά ορίζονται από το σύλλογο των διδασκόντων του Λυκείου από Καθηγητές του ίδιου Λυκείου ή και Καθηγητές άλλου σχολείου της ίδιας ή και γειτονικών πόλεων ή κωμοπόλεων. 10.Στους διδάσκοντες καταβάλλεται αποζημίωση για κάθε πραγματοποιούμενη ώρα διδασκαλίας, το ύψος της οποίας καθορίζεται με κοινή απόφαση των Υπουργών Εθνικής Παιδείας και Θρησκευμάτων και Οικονομικών. 32.Δ.γ.65 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.66-70 11.Η παραπάνω αποζημίωση καταβάλλεται στο τέλος κάθε μηνός με μισθοδοτική κατάσταση που θεωρείται από το Διευθυντή του Λυκείου και με βάση αυτή εκδίδεται τακτικό χρηματικό ένταλμα για τους δικαιούχους από την υπηρεσία εντελλομένων εξόδων της οικείας Νομαρχίας. 12.Οι δαπάνες φωτισμού, θέρμανσης και καθαριότητας των αιθουσών διδασκαλίας καθώς και κάθε λειτουργική δαπάνη, καταβάλλονται από το σχολικό ταμείο του Λυκείου. Για την άνω πρόσθετη διδακτική βοήθεια βλέπε και την Γ2/101/12-14 Ιαν. 1988 (ΦΕΚ Β΄ 7) απόφ. Υπ. Παιδείας. 